## Metrovalencia facilita la mobilitat el dissabte dia 5 per al partit del Trofeu Taronja entre València i Aston Villa

*** FGV reforça el servei nocturn per al partit de pretemporada que es juga a les 21.00 hores al Mestalla
* Les estacions més pròximes són Aragó (L5 i L7) i Facultats (L3 i L9) i des d’Àngel Guimerà hi ha transbord a les L1 i L2**

Metrovalencia facilitarà el dissabte dia 5 la mobilitat per a totes aquelles persones que es vulguen desplaçar des del Mestalla després de presenciar el partit del Trofeu Taronja entre el València CF i l’Aston Villa anglés.

El partit es disputa al Mestalla a les 21.00 hores i Ferrocarrils de la Generalitat Valenciana (FGV) reforçarà el servei nocturn habitual del cap de setmana amb la incorporació de diversos metros addicionals després de la fi del partit.

Des de l’estació d’Aragó, la més pròxima a l’estadi, hi haurà metros de la línia 5 a les 23.10 hores cap a Aeroport, amb possibilitat d’enllaçar amb l’L1 i l’L2 en Àngel Guimerà, i a les 23.17 hores cap a Marítim. En la mateixa estació, però en la línia 7, hi haurà un tren a les 23.20 hores en direcció a Torrent.

Des de la també pròxima estació de Facultats hi haurà serveis a les 23.15 hores cap a Rafelbunyol i també a les 23.15 hores cap a Aeroport, amb possibilitat d’enllaçar amb l’L1 i l’L2 en Àngel Guimerà.

Els transbords esmentats a l’estació d’Àngel Guimerà possibilitaran els desplaçaments en la línia 1 a les 23.38 hores fins a Seminari. En la mateixa estació, però en la línia 2, hi haurà un tren a les 23.46 hores en direcció a Paterna i un altre a les 00.01 hores cap a Torrent.

Pel que fa al tramvia, l’afició es podrà desplaçar des de la parada de Benimaclet fins a la de Doctor Lluch en la línia 4, mitjançant la unitat que té previst eixir a les 23.15 hores.

Finalment, la línia 10 tindrà, des d’Alacant, un tramvia a les 23.30 hores en direcció a Natzaret.

Els horaris es poden consultar en la pàgina web [www.metrovalencia.es](https://www.metrovalencia.es/) i en el telèfon gratuït d’informació d’Atenció al Client 900 46 10 46, així com en @metrovalencia, <facebook/metrovalencia.fgv> i en l’app oficial.

Fecha: 04/08/2023